भारत के अनुभवी तेज गेंदबाज आशीष नेहरा के दाएं घुटने का लंदन के एक अस्पताल में सफल ऑपरेशन किया गया। इस महीने के शुरू में इंडियन प्रीमियर लीग के दौरान सनराइजर्स हैदराबाद की तरफ से खेलते हुए वह चोटिल हो गये थे। यह 37 वर्षीय तेज गेंदबाज आईसीसी विश्व टी20 के दौरान भारत का सर्वश्रेष्ठ गेंदबाज रहा था। उन्होंने पांच मैचों में 5.94 रन प्रति ओवर की दर से पांच विकेट लिए थे। उन्हें ‘टूर्नामेंट की टीम’ में भी शामिल किया गया था।